Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: 155/1998. (IX. 30.) Korm. rendelet módosításáról
Paragraph Index: 107

i)—k) pontok megjelölése j)—l) pontokra módosul: (A miniszter) „l) létrehozza és irányítja a Földművelésügyi és Vidékfejlesztési Minisztérium szervezetén belül a SAPARD Hivatalt (a továbbiakban: Hivatal); biztosítja a Hivatal működéséhez szükséges személyi és tárgyi feltételeket, hogy a Hivatal működése során megfeleljen a SAPARD Ügynökséggel szemben támasztott EU követelményeknek és a hazai jogszabályok előírásainak; ellátja az Irányító Hatóság feladatait, továbbá a SAPARD Programmal kapcsolatos egyéb, a Kormány által a miniszterhez utalt feladatokat; a Kormány utólagos jóváhagyása mellett a pénzügyminiszterrel, valamint a PHARE programok koordinációjáért felelős tárca nélküli miniszterrel együtt aláírja a SAPARD támogatás igénybevételéről, folyósításának feltételeiről szóló éves és többéves megállapodásokat.”

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes